## Odluka o osnivanju Lučke uprave Split

### NN 45/1997 (29.4.1997.), Odluka o osnivanju Lučke uprave Split

# VLADA REPUBLIKE HRVATSKE

Na temelju članka 31. stavaka 1. i 2. Zakona o morskim lukama ("Narodne
novine", broj 108/95), Vlada Republike Hrvatske je na sjednici održanoj
24. travnja 1997. godine donijela

## **ODLUKU**

### **O OSNIVANJU LUČKE UPRAVE SPLIT**

TEMELJNE ODREDBE

I.

Ovom Odlukom osniva se Lučka uprava Split (u daljnjem tekstu: Lučka
uprava) radi upravljanja, izgradnje i korištenja luke Split.

Luka Split prema namjeni kojoj služi je luka otvorena za međunarodni
javni promet, a prema veličini i značaju je luka od osobitog (međunarodnog)
gospodarskog interesa za Republiku Hrvatsku.

II.

Lučka uprava iz točke I. ove Odluke osniva se pod nazivom Lučka uprava
Split.

Engleski naziv Lučke uprave glasi: Port of Split Authority.

Sjedište je u Splitu, Gat sv. Duje 1.

III.

Lučka uprava obavlja djelatnost utvrđenu Zakonom o morskim lukama.

Lučka uprava obavlja i druge djelatnosti koje služe obavljanju djelatnosti
iz stavka 1. ove točke ako su one u manjem opsegu ili se uobičajeno obavljaju
uz djelatnost lučke uprave utvrđene Zakonom o morskim lukama.

LUČKO PODRUČJE

IV.

Lučko područje luke Split nad kojim se proteže nadležnost Lučke uprave
čini:

**1. Bazen Gradska luka**

*kopneni dio*

Obuhvaća područje od lukobrana do spoja Obale Lazareta i Obale hrvatskog
narodnog preporoda i to:

Lukobran - južnim rubom parcela k. č. br. 9543, 9551 i 9564/9 na istok
do korijena lukobrana. Odatle na sjever istočnim pročeljem upravne zgrade
"Dalmacijavino" i istočnim rubom parcela k. č. br. 9555/1, 9558/2, 9555/2,
9554/2 do točke koja se nalazi 32 metra istočno od sjeverne strane korijena
Gata sv. Duje. Nadalje, granica ide prema sjeveru zapadnim rubom kamenog
otoka koji odvaja operativnu prometnicu putničke luke od javne prometnice,
pa do kraja kamenog otoka, a odatle zamišljenom linijom na kameni pločnik
na spoju Gata sv. Nikola i Obale kneza Domagoja. Odatle rubom kamenog pločnika
na zapad do istočnog ruba k. č. br. 13826. Dalje, granica ide prema sjeveru
do spoja korijena Gata sv. Nikole i kamenog pločnika, te na sjever do spoja
Obale Lazareta i Obale hrvatskog narodnog preporoda, a dalje obalom u smjeru
juga do početne točke, odnosno lukobrana.

Naprijed navedeni opisni dio obuhvaća k. č. br. k. o. Split kako slijedi:

Obuhvaća k. o. Split k. č. br. 9542/2, 9542/1, 9544/1, 9543, 9545, 9546,
9547, 9549, 9550, 9544/5, 9548, 9551, 9552, 9553, 9564/9, dio 9564/1, 9554,
9544/4, 9555/3, 9544/2, 9555/2, 9555/1, 9556, dio 13828/1, dio 13828/4,
13829, dio 13827, 13826.

*morski dio*

- sidrište za brodove koji prevoze opasne terete omeđeno je spojnicom:

*- do 7,5 m gaza*

A. 43029,2ž N 16029,6ž E

B. 43029,2ž N 16031,6ž E

C. 43028,4ž N 16031,6ž E

D. 43028,4ž N 16029,6ž E

*- preko 7,5 m gaza*

A. 43027,8ž N 16029,6ž E

B. 43027,8ž N 16031,6ž E

C. 43026,6ž N 16029,6ž E

D. 43026,6ž N 16031,6ž E

- Bazen Gradske luke omeđen je spojnicom točaka:
A. 43030,45ž N 16026,56ž E (Mulić na Obali narodnog preporoda) ide linijom
na crveno lučko svjetlo gradske luke do pozicije
B. 43030,05ž N 16026,1ž E a odatle do pozicije

C. 43028ž N 16026,4ž E i točke

D. 43028ž N 16027,8ž E ispred gradske luke do kopnene pozicije ispod
svjetionika

E. 43030,03ž N 16026,88ž E

**2. Vranjički bazen**

*kopneni dio*

Obuhvaća područje rta Stinice do granice k. o. Split - k. o. Solin i
to:

Od morske obale na zapadnoj strani uvale Pijat, zapadnom granicom k.
č. br. 14139 na jug do puta, čijom istočnom stranom na jug do južne granice
k. č. br. 28/1. Odatle na istok južnim granicama k. č. br. 28/1, 13555,
29, 30, 32, 37, 38/3, i 38/2 do k. č. br. 39/4. Dalje zapadnim granicama
k. č. br. 39/4, 1187/1 i 1187/3 na jug do zamišljene linije koja ide sjevernim
pročeljem zgrade na k. č. br. 1187/3 i 1187/1 i dalje prema istoku, do
istočne granice k. č. br. 13473/5, te prema sjeveru do južne granice 1112/2,
te istočno do granice sa k. č. br. 1112/1 prema sjeveru do sjeverne granice
k. č. br. 1112/1 i sjevernom granicom 1112/1 do spoja sa Solinskom cestom
(k. č. br. 13562/1). Solinskom cestom u smjeru istoka i sjeveroistoka 1800
m do istočne granice k. č. br. 93/1. Odatle istočnom granicom k. č. br.
93/1 na sjever do željezničke pruge, odnosno granice k. o. Split - k. o.
Solin. Granicom k. o. Split na jugozapad do morske obale. Dalje morskom
obalom u smjeru zapada do početne točke.

Naprijed navedeni opisni dio obuhvaća k. č. br. k. o. Split kako slijedi:
14139, dio 27, dio 28/1, 13555, 13917, 29, 30, 32, 35/2, 36, 34/1, 34/2,
37, 39/2, 38/2, 38/3, 38/4, 38/5, 39/1, 39/3, 39/4, 14137, dio 1187/3,
dio 1187/1, 1110/2, 1110/1, 1110/3, 1108/1, 1108/2, 1108/3, 1108/4, 1108/5,
42/1, 42/2, 42/3, 43, 44, 45, 46, 47, 41, 48/1, 48/2, 49, 50, 51, 52, 53,
54/1, 54/2, 922, 56/1, 56/2, 921, 920, 916/1, 916/2, 915, 914, 909/1, 909/2,
72/1, 72/2, 71, 74/1, 76/1, 73/1, 75/1, 63, 77/1, 58/2, 70, 69, 73/2, 75/2,
74/2, 76/2, 911, 58/3, 910/2, 913, 912, 58/4, 910/1, 68, 67, 66, 62, 65,
59/4, 64, 77/2, 60/3, 61/1, 58/1, 57, 60/1, 60/2, 78/1, 59/2, 61/2, 59/1,
13562/2, 40, 13473/3, 13473/5, 1170/5, 1114/2, 78/2, 83/1, 81/1, 82, 81/2,
79/1, 79/2, 83/2, 84/1, 84/2, 84/3, 84/4, 88/1, 88/2, 92/1, 92/2, 92/3,
87, 86, 85/1, 85/2, 89, 90, 91, 93/1, 93/2, 93/3 i 14137.

**3. Solinski bazen**

*kopneni dio*

- Obuhvaća područje od granice k.o. Solin - k.o. Split do najzapadnije
točke nastavka južne obale Salonit i to na granici k.o. Solin - k.o. Split
i ide katastarskom granicom na sjeveroistok 900 m do skretanja katastarske
granice na istok. Dalje u smjeru sjeveroistoka do mosta (Splitska ulica).
Od mosta sjevernom granicom k.č.br. 8047 na zapad i jugozapad 600 m do
istočne granice k.č.br. 7541 do Vranjičkog puta. Vranjičkim putem - sjevernim
granicama k.č.br. 7541, 7542, 7543, 7549/1 i 7550/1 do puta. Zapadnom granicom
puta na jug do pruge za silos. Odatle na zapad i jug oko mosne vage do
linije južnog pročelja zgrade - k.č.br. 7562/14. Dalje na zapad južnim
granicama k.č.br. 7562/14 i 7562/15 do jugozapadnog kraja zgrade k.č.br.
7562/15. Dalje na zapad južnim pročeljem zgrade sagrađene na k.č.br. 7562/3,
8327 i 7740/1. Od kraja zgrade u luku na zapad na udaljenosti 6 m od neuređenog
dijela obale do sjeveroistočnog kuta k.č.br. 7740/2. Sjevernom granicom
k.č.br. 7740/2 na zapad do paracele 8312 kojom na jug do k.č.br. 8311.
Sjevernom granicom k.č.br. 8311 na zapd 105 m do kuta parcele i odatle
na jugozapad 10 m od najzapadnije točke nastavka južne obale Salonita.
Morskom obalom u smjeru istoka do granice k.o. Solin - k.o. Split.

Naprijed navedeni opisni dio obuhvaća k.č.br. k.o. Solin kako slijedi:
dio 8047, 8326, 7541, 7542, 7543, 7537, 8281, 7549/1, 7549/2, 7550/1, 7562/1,
7562/5, 7562/6, 7562/7, 7562/16, dio 7562/2, 8328, dio 8327, dio 8311,
dio 7740/2 i dio 7740/1.

- Obuhvaća područje od granice k.o. Solin - k.o. Kaštel Sućurac do istočne
granice kompleksa INE i to:

Od granice k.o. Kaštel Sućurac i ide na istok 30 m, na jug 5 m i jugoistok
65 m do zgrade "Dalmacijacementa". Nastavlja pročeljem zgrade - zapadnim
granicama k.č.br. 5813/40 i 5813/49 na jug i dalje na istok južnom granicom
k.č.br. 5813/49. Odatle od kraja zgrade dalje na istok 75 m prolazeći na
10 m udaljenosti od morske obale. Dalje u smjeru sjeveroistoka na udaljenosti
od 10 m od obale do južne granice k.č.br. 5816. Nadalje, jugoistočnom granicom
k.č.br. 5816 na sjeveroistok 35 m i odatle pravo na jug do morske obale.
Morskom obalom u smjeru zapada do granice k.o. Solin - k.o. Kaštel Sućurac.

Naprijed navedeni opisni dio obuhvaća k.č.br. k.o. Solin kako slijedi:
dio 5813/1, dio 5814, 8317, 8318, dio 8319, dio 5815, dio 8320 i dio 5824/1.

**2. i 3. Vranjički i solinski bazen**

*morski dio*

- Ide linijom obale južnog dijela nastavka obale Salonit do pozicije
43031,85ž N 16027,50ž E do točke na kopnu (zapadni dio uvale Pijat).

**4. Kaštelanski bazen**

*kopneni dio*

***- Bazen A***

Obuhvaća područje i to od morske obale u kompleksu "Adriachema" 7 m
i zapadno od tankerskog veza i ide na sjever 10 m. Dalje na istok 16 m,
jug 30 m i zatim opet na istok 20 m do puta. Putem na jug 20 m i dalje
južnom granicom putem na istok 180 m. Odatle u smjeru sjeveroistoka uz
pročelja zgrada na k.č. br. 7685 i 7683 95 m. Odatle u smjeru istoka prolazeći
5 m južnije od jugoistočnog kuta zgrade na k.č.br. 7672. Dalje na istok
uz morsku obalu (na 10 m udaljenosti od iste) do točke 30 m južnije od
k.č.br. 2432. Odatle na sjever 30 m do južne granice k.č.br. 2432. Južnom
granicom k.č.br. 2432 i 2438 do morske obale. Morskom obalom na zapad do
početne točke.

Naprijed navedeni opisni dio obuhvaća k.č.br. k.o. Kaštel Sućurac kako
slijedi: dio 1138/1, 7692.

***- Bazen B***

Obuhvaća područje od istočne granice tvornice "Sv, Juraj" do zapadne
granice "Adriachema" i to:

Od morske obale zapadni kut k.č.br. 2399 na zapad južnim pročeljem zgrade
25 m do kuta zgrade. Od jugozapadnog kuta zgrade na jug u smjeru zapadnog
pročelja 20 m do točke 10 m udaljene od morske obale. Dalje u smjeru zapada
200 m prateći liniju morske obale, ali 10 m sjevernije od iste, do južnog
pročelja zgrade. Od južnog pročelja zgrade na zapad 70 m i dalje na sjeverozapad
85 m paralelno s morskom obalom, ali 10 m sjevernije od iste. U smjeru
sjevera 20 m i dalje na zapad 10 m do zapadne granice k.č.br. 1990/1. Zapadnom
granicom k.č.br. 1990/1 na sjever 40 m. Dalje na sjeveroistok 50 m na udaljenosti
10 m od stare morske obale i dalje u smjeru sjevera 140 m uz morsku obalu,
ali 10 m istočnije od iste do zelene površine. Zelenom površinom - sjevernim
rubom putem na zapad 70 m i na sjever istočnim rubom putem 240 m do jugoistočnog
kuta zgrade - skladišta "Adriachema" južnim pročeljem zgrade na zapad i
zapadnim pročeljem na sjever.

Naprijed navedeni opisni dio obuhvaća k.č. br. k.o. Kaštel Sućurac i
to: dio 1990/1, 2512/1 i dio 2499/3.

***- Bazen C***

Obuhvaća područje od granice k.o. Sućurac - k.o. Solin do zapadne granice
ex "Rezališta" i to:

Od morske obale granicom Kaštel Sućurac - Solin na sjever 10 m. Dalje
prateći morsku obalu na zapad 32 m i sjeverozapad 80 m usporedo s linijom
obale, ali 10 m sjevernije od iste. Dalje u smjeru zapada - sjeverozapada
90 m do istočno od pruge. Odatle na sjever 50 m i na zapad 87 do sjeverne
granice k.č.br. 2234/21. Sjevernom granicom k.č.br. 2234/21 12 m na zapad
i zapadnom granicom na jug 55 m. Odatle na zapad 65 m do južne granice
k.č.br. 2234/24 kojom na zapad još 20 m. Zapadnom granicom k.č.br. 2234/1
na jugozapad 10 m do morske obale. Morskom obalom na istok do granice,
k.o. Kaštel Sućurac - k.o. Solin odnosno početne točke.

Naprijed navedeni opisni dio obuhvaća k.č.br. k.o. Kaštel Sućurac i
to: dio 2234/1, 2234/20, 2234/21 i 2234/22.

**morski dio**

*- Bazen A*

A. 43032,63ž N 16025,42ž E

B. 43032,58ž N 16024,88ž E

*- Bazen B*

od točke na kopnu

A. 43032,33ž N 16026,98ž E do točke

B. 43032,12ž N 16026,95ž E do točke

C. 43032,1ž N 16026,3ž E do točke na kopnu

D. 43032,63ž N 16026,4ž E

*- Bazen C*

od točke na kopnu

A. 43032,03ž N 16028,38ž E

B. 43032,03ž N 16027,77ž E

*- Sidrište ispred K. Kambelovca*

43032,62ž N 16023,28ž E

LUČKE DJELATNOSTI

V.

Lučke djelatnosti za koje Lučka uprava daje koncesiju na postojećim
objektima lučke podgradnje i lučke nadgradnje jesu:

1. ukrcaj, iskrcaj, prekrcaj, skladištenje, prenošenje, fumigacija,
deratizacija, oplemenjivanje, dorada, sortiranje, uzorkovanje, markiranje,
vaganje i uvrećavanje generalnog tereta, drva i drvnih prerađevina, sipkih
i tekućih tereta, žitarica i njezinih proizvoda, nafte i derivata, cementa
i cementnih proizvoda, umjetnih gnojiva, starog željeza, ugljena alkohola,
troske, gipsa, šećera, limova, PVC, vinil klorid monomera, sumpora, kane,
ribljeg brašna, kamena u blokovima, azbest, čelične gredice i razna pakirana
roba, kao i RoRo tereta;

2. popravak, servisiranje, pranje i čišćenje kontejnera;

3. privez i odvez brodova, jahti, ribarskih, športskih i drugih brodica
i plutajućih objekata;

4. ukrcaj i iskrcaj putnika, vozila i tereta;

5. ostale gospodarske djelatnosti za koje se daje koncesija na lučkom
području su:

- davanje vode, električne energije i telefona brodovima i brodicama,

- lučki iskopi,

- pružanje usluga putnicima i brodovima,

- kontrola kakvoće i količine robe,

- agencijska i špediterska djelatnost,

- lučko tegljenje,

- servisi lučke mehanizacije,

- održavanje objekata podgradnje i nadgradnje,

- učvršćivanje tereta,

- oblaganje i osiguravanje tereta i prijevoznih sredstava,

- korištenje objekata podgradnje, nadgradnje i morskog akvatorija,

- čišćenje luke.

Koncesija se dodjeljuje za svaku od djelatnosti iz stavka 1. ove točke.

Popis objekata podgradnje i nadgradnje i grafički prikaz lučkog područja
sastavni je dio ove Odluke, a ne objavljuje se u "Narodnim novinama".

TIJELA LUČKE UPRAVE

VI.

Tijela Lučke uprave jesu Upravno vijeće i ravnatelj.

VII.

Sastav, ovlasti i trajanje mandata Upravnog vijeća propisani su Zakonom
o morskim lukama.

Upravno vijeće ne može bez suglasnosti Vlade Republike Hrvatske steći,
opteretiti ili otuđiti nekretnine ili drugu imovinu niti ugovoriti drugi
posao, ako vrijednost pojedinačnog posla ili ugovora prelazi iznos od 8.000.000,00
kuna.

VIII.

Ravnatelja Lučke uprave imenuje Upravno vijeće, na temelju javnog natječaja
sukladno Zakonu o morskim lukama i Statutu Lučke uprave.

Ovlasti i trajanje mandata ravnatelja Lučke uprave utvrđeni su Zakonom
o morskim lukama.

Ravnatelj može imati jednog ili više pomoćnika, kojeg imenuje Upravno
vijeće na prijedlog ravnatelja.

IX.

Ravnatelj ne može bez suglasnosti Upravnog vijeća sklopiti poslove o
stjecanju, otuđenju ili opterećenju nekretnina.

SREDSTVA ZA OSNIVANJE I RAD

X.

Lučka uprava stječe pravo uporabe i korištenja na objektima navedenim
u popisu podgradnje i nadgradnje iz točke V. ove Odluke.

Sredstva iz stavka 1. ove točke ne čine imovinu Lučke uprave.

XI.

Lučka uprava stječe pravo na novčana sredstva i sva dospjela nenaplaćena
sredstva za usluge, upotrebu ili gospodarsko korištenje pomorskog dobra,
odnosno objekata podgradnje i nadgradnje, te preuzima obveze koje su nastale
zbog izgradnje i razvoja lučke podgradnje i nadgradnje poduzeća "Održavanje
i izgradnja luka" Split na lučkom području, a koja su utvrđena bilancom
poduzeća "Održavanje i izgradnja luka" Split na dan 31. prosinca 1996.
i diobenom bilancom na dan upisa Lučke uprave u sudski registar.

Sredstva iz stavka 1. ove točke čine imovinu lučke uprave.

XII.

Sredstva za redovnu djelatnost Lučke uprave sukladno Zakonu o morskim
lukama čine:

a) lučke pristojbe;

b) naknade od koncesija za obavljanje djelatnosti iz točke V. ove Odluke;

c) naknade od novih koncesija koje daje lučka uprava;

d) sredstva Proračuna Republike Hrvatske;

e) ostali prihodi.

Sredstva iz stavka 1. ove točke čine imovinu Lučke uprave.

XIII.

Danom upisa u sudski registar Lučka uprava stječe pravo na sredstva
iz točaka XI. i XII. ove Odluke.

XIV.

Lučka uprava odgovara za svoje obveze cijelom svojom imovinom.

Republika Hrvatska odgovara solidarno i neograničeno za obveze Lučke
uprave.

XV.

Dobit koju u poslovanju ostvari Lučka uprava koristi se isključivo za
izgradnju i održavanje objekata lučke podgradnje i lučke nadgradnje.

XVI.

Statutom Lučke uprave uredit će se unutarnje ustrojstvo Lučke uprave,
prava i obveza osnivača i Lučke uprave koja nisu uređena Zakonom o morskim
lukama i ovom Odlukom, način odlučivanja pojedinih tijela Lučke uprave,
uvjete koje mora ispunjavati ravnatelj, te druga pitanja od značaja za
obavljanje djelatnosti i poslovanje Lučke uprave.

PRIJELAZNE I ZAVRŠNE ODREDBE

XVII.

Lučka uprava preuzima dio potrebnih zaposlenika koji na dan stupanja
na snagu ove Odluke u poduzeću "Održavanje i izgradnja luka" Split obavljaju
poslove koje preuzima Lučka uprava.

XVIII.

Vlada Republike Hrvatske imenovat će predsjednika i četiri člana Upravnog
vijeća Lučke uprave u roku 30 dana od dana stupanja na snagu ove Oduke.

Vlada Republike Hrvatske podnijet će u roku 8 dana do dana stupanja
na snagu ove Odluke zahtjev ovlaštenim tijelima iz članka 35. Zakona o
morskim lukama da u roku 15 dana imenuje u skladu sa Zakonom o morskim
lukama po jednog člana Upravnog vijeća.

XIX.

Upravno vijeće Lučke uprave donijet će u roku 60 dana od dana stupanja
na snagu ove Odluke Statut Lučke uprave.

Upravno vijeće Lučke uprave dužno je u roku 15 dana nakon donošenja
Statuta raspisati natječaj za ravnatelja Lučke uprave.

XX.

Ministar pomorstva, prometa i veza imenovat će u roku 5 dana od dana
stupanja na snagu ove Odluke privremenog ravnatelja Lučke uprave koji će
obavljati pripreme za početak rada Lučke uprave, te podnijeti prijavu za
upis Lučke uprave u sudski registar.

XXI.

Ova Odluka stupa na snagu danom objave u "Narodnim novinama".

Klasa: 342-21/97-01/05
Urbroj: 5030116-97-1
Zagreb, 24. travnja 1997.

Predsjednik
**mr. Zlatko Mateša,** v. r.

Odluka, NN 45/1997-653